ai4bharat/Pralekha huggingface dataset:
భారత పోటీ ప్రోత్సాహక సంఘం
ముఠాగా ఏర్పడి వ్యవహరించినందుకు టైర్ ఉత్పత్తిదారులు, వారి అసోసియేషన్కు జరిమానా విధించిన సిసిఐ
తాము అమ్మే క్రాస్ ప్లై బయాస్ టైర్ రకాల ధరలను పెంచేందుకు ముఠాగా ఏర్పడి, కలిసి పని చేస్తున్న అపోలో టైర్స్ లిమిటెడ్, ఎంఆర్ఎఫ్ లిమిటెడ్, జెకె టైర్ అండ్ ఇండస్ట్రీస్ లిమిటెడ్, బిర్లా టైర్స్ లిమిటెడ్, వారి అనుబంధ ఆటోమేటివ్ టైర్ మాన్యుఫాక్చరర్ అసోసియేషన్ కి వ్యతిరేకంగా 31.08.2018న కాంపిటీషన్ కమిషన్ ఆఫ్ ఇండియా  తుది ఉత్తర్వులను జారీ చేసింది. వీరి ముఠాగా ఏర్పడడం ద్వారా వీరిలో ప్రతి సంస్థ రీప్లేస్ మెంట్ మార్కెట్లో క్రాస్ ప్లై బయాస్ టైర్ల ధరలను పెంచడం, మార్కెట్లో ఉత్పత్తి, సరఫరా చేయడం, నియంత్రించడం వంటి చర్యలకు పాల్పడుతూ కాంపిటీషన్ చట్టం, 2002  లోని సెక్షన్ 3, రెడ్ విత్ సెక్షన్ 3  నిబంధనలకు విరుద్ధంగా వ్యవహరించాయి.
ఎంఆర్ ఎఫ్ లిమిటెడ్ కోరినట్టుగా మద్రాసు హైకోర్టు డబ్ల్యు.ఎ. నెం. 529 ఆఫ్ 2018న జారీ చేసిన ఉత్తర్వుల మేరకు సిసిఐ పైన పేర్కొన్న ఉత్తర్వులను సీల్డ్ కవర్లో ఉంచింది. అనంతరం, మద్రాస్ హైకోర్టు డివిజన్ బెంచి 06.01.2022న ముందు పేర్కొన్న రిట్ అప్పీల్ను డిస్మిస్ చేసింది. దీనితో వ్యధ చెందిన టైర్ కంపెనీలు సుప్రీం కోర్టు ఎదుట ఎస్ఎల్పీలను దాఖలు చేయగా, 28.01.2022న కోర్టు వాటిని జారీ చేసింది.
ఈ కేసును కార్పొరేట్ వ్యవహారాల మంత్రిత్వ శాఖ  చట్టంలోని సెక్షన్ 19 కింద చేసిన ప్రస్తావన మేరకు ప్రారంభించింది. ఈ ప్రస్తావనను ఆలిండయా టైర్ డీలర్స్ ఫెడరేషన్  ఎంసిఎకు అందించిన విజ్ఞప్తి మేరకు చేశారు.
తమ అసోసియేషన్ అయిన ఆటోమోటివ్ టైర్ మాన్యుఫాక్చరర్స్ అసోసియేషన్  వేదిక ద్వారా టైర్ ఉత్పత్తిదారులు ధరలకు సంబంధించిన సున్నితమైన డాటాను ఇచ్చిపుచ్చుకునేవారని, అందరూ కలిసి టైర్ల ధరలను నిర్ణయించేవారని కమిషన్ పేర్కొంది. ఎటిఎంఎ ఉత్పత్తి, దేశీయ అమ్మకాలు, వాస్తవకాలంలో టైర్ల ఎగుమతికి సంబంధించి కంపెనీల వారీగా, సెగ్మెంట్ల వారీగా డాటా  సమాచారాన్ని ఎటిఎంఎ సేకరించి, సంకలనం చేసిందని కమిషన్ కనుగొంది. తద్వారా సున్నితమైన సమాచారాన్ని పంచుకోవడం వల్ల టైర్ ఉత్పత్తిదారుల మధ్య సమన్వయ సహకారాలు సులవయ్యాయని కమిషన్ పేర్కొంది.
తదనుగుణంగా, ఐదుగురు టైర్ ఉత్పత్తిదారులు, ఎటిఎంఎను చట్టంలోని సెక్షన్ 3లోని అంశాలను 2011-12లో ఉల్లంఘించిన దోషులుగా సిసిఐ నిర్ధారించింది. ఈ చట్టంలోని సెక్షన్ 3 ముఠాలుగా ఏర్పడడం సహా పోటీ వ్యతిరేక ఒప్పందాలను నిషేధిస్తుంది.
అపోలో టైర్లపై రూ. 425.53 కోట్లు, ఎంఆర్ెఫ్ లిమిటెడ్పై రూ. 622.09 కోట్లు, సియట్ లిమిటెడ్పై రూ.252.16 కోట్లు, జెకె టైర్లపై రూ. 309.95 కోట్లు, బిర్లా టైర్లపై రూ. 178.83 కోట్లను జరిమానా విధించడమే కాక, సీజ్ అండ్ డెసిస్ట్ ఉత్తర్వులను కూడా సిసిఐ జారీ చేసింది. ఇందుకు అదనంగా, ఎటిఎంఎపై రూ.0.084 కోట్ల జరిమానాను విధించింది. సభ్య టైర్ కంపెనీలు లేదా ఇతరత్రా ద్వారా హోల్సేల్, రిటైల్ ధరల వివరాలను సేకరించడం నుంచి ఎటిఎంఎ మానుకొని, దూరంగా ఉండాలని కూడా ఆదేశాలు జారీ చేసింది.
అంతేకాకుండా. చట్టంలోని సెక్షన్ 48లోని నిబంధనల ప్రకారం ముందు పేర్కొన్న టైర్ కంపెనీలు, ఎటిఎంఎకు చెందిన కొందరు వ్యక్తులను, వారి సంబంధిత కంపెనీలు/ సంస్థ పోటీ వ్యతిరేక ప్రవర్తనకు బాధ్యులుగా పరిగణించింది.
ఉత్తర్వులకు సంబంధించిన ఉత్తర్వులు రిఫరెన్స్, కేస్. నెం. 08 ఆఫ్ 2013 సిసిఐ వెబ్సైట్ పై దిగువన పేర్కొన్న లింక్ను క్లిక్ చేయడం ద్వారా చూడవచ్చు -
https://www.cci.gov.in/sites/default/files/08-of-2013.pdf
ప్రధాన మంత్రి కార్యాలయం
వాల్మీకిజయంతి నాడు మహర్షి వాల్మీకి కి ప్రణామాన్నిఆచరించిన ప్రధాన మంత్రి
వాల్మీకి జయంతి సందర్భం లో మహర్షి వాల్మీకి కి ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘వాల్మీకి జయంతి విశిష్ట సందర్భం లో మహర్షి వాల్మీకి కి ఇదే నా సాదర ప్రణామం. మన సుసంపన్నమైనటువంటి గతాన్ని, మన ప్రశంసనీయమైనటువంటి సంస్కృతి ని గ్రంథస్తం చేయడం లో ఆయన అందించిన మహత్వపూర్ణమైన తోడ్పాటు ను మనం మరొక్క సారి గుర్తు కు తెచ్చుకొందాం. సామాజిక సాధికారిత కల్పన కు ఆయన కట్టబెట్టిన ప్రాధాన్యం మనకు అందరికి ప్రేరణ ను ఇస్తున్నది.’’ అని పేర్కొన్నారు.
కార్మిక, ఉపాధికల్పన మంత్రిత్వ శాఖ
భవన & ఇతర నిర్మాణ కార్మికుల పథకం కింద ప్రయోజనాలు పొందేందుకు అర్హత ప్రమాణాలు
భవన & ఇతర నిర్మాణ కార్మికులు  చట్టం-1996లోని సెక్షన్ 12 నిబంధనల ప్రకారం, 18 సంవత్సరాలు నిండిన - 60 ఏళ్ల వయస్సు లోపున్న భవన కార్మికుడు గత 12 నెలల్లో 90 రోజులకు తక్కువ కాకుండా ఏదైనా భవనం లేదా నిర్మాణంలో పాల్గొంటే, ఈ చట్టం కింద రాష్ట్ర సంక్షేమ బోర్డులో లబ్ధిదారునిగా పేరు నమోదు చేసుకోవడానికి అర్హత ఉంటుంది. చట్టంలో ఉన్న నిబంధనలు వర్తిస్తాయి.
ప్రతి భవన & ఇతర నిర్మాణ కార్మికుడు బీవోసీ కార్మికుడిగా పేరు నమోదు చేసుకోవడానికి ప్రస్తుతం ఉన్న షరతులను నెరవేర్చాలి, లబ్ధిదారుగా కొనసాగడానికి నమోదు పునరుద్ధరించుకోవడం తప్పనిసరి.
భవన & ఇతర నిర్మాణ కార్మికుల కోసం ఒక నమూనా సంక్షేమ పథకాన్ని అన్ని రాష్ట్రాలు/యూటీలకు కేంద్ర ప్రభుత్వం పంపింది. ఆ పథకం అమలు యంత్రాంగాన్ని బలోపేతం చేయడానికి కార్యాచరణ ప్రణాళికను కూడా నిర్దేశించింది. కార్మికుడు వేరే రాష్ట్రం నుంచి వచ్చి పని చేస్తుంటే, అతని అసలు నివాస ప్రాంతాన్ని కారణంగా చూపి నమోదును తిరస్కరించవద్దని రాష్ట్రం/యూటీ ప్రభుత్వాలకు సూచించింది.
వలస బీవోసీ కార్మికులు బీవోసీడబ్ల్యూ  చట్టం-1996 కింద పేరు నమోదు చేసుకునేందుకు వీలుగా సహాయ కేంద్రాలు ఏర్పాటు చేయాలని, వలస బీవోసీ కార్మికులను దృష్టిలో పెట్టుకుని ప్రత్యేక కార్యక్రమాలు చేపట్టాలని సూచించింది. నమోదు, ప్రయోజనాల పంపిణీలో వాళ్లు ఎలాంటి వివక్ష ఎదుర్కోకుండా చూసుకోవాలని నిర్దేశించింది.
నమోదు ప్రక్రియను సులభంగా మార్చడానికి నమోదిత బీవోసీకార్మికులకు ప్రత్యేక గుర్తింపు సంఖ్యను కేటాయించడం, స్థానిక/మున్సిపల్/పంచాయతీ స్థాయిలో సమర్థులైన అధికార్ల నియామకం, స్వీయ-ధృవీకరణను అనుమతించడం, తరచూ క్యాంపులు నిర్వహించడం, ప్రముఖ కార్మిక కూడళ్లు, అడ్డాల్లో సేవా కేంద్రాలు ఏర్పాటు, బీవోసీకార్మికులకు గుర్తింపు కార్డుల జారీ వంటి చర్యల ద్వారా నమూనా సంక్షేమ పథకంలో కార్మికుల నమోదు కోసం వివరణాత్మక నిబంధనలు జారీ చేయడం జరిగింది.
బీవోసీడబ్ల్యూ  చట్టం-1996లోని సెక్షన్ 60ని అమలు ద్వారా, నమోదు ప్రక్రియను సులభతరం చేయడం, నమోదు & పునరుద్ధరణ కోసం కార్మికులు భౌతికంగా రావలసిన అవసరాన్ని తొలగించడం, స్వీయ-ధృవీకరణ ద్వారా కార్మికులపై విశ్వాసం ఉంచడం వంటి వాటి ద్వారా అన్ని రాష్ట్రాలు/యూటీ ప్రభుత్వాలు వెళ్లిపోయిన బీవోసీకార్మికులంతా రాష్ట్ర సంక్షేమ బోర్డుల్లో పేర్లు నమోదు చేసుకున్నారని నిర్ధరించుకోవాలని, వాళ్ల సమాచారం అప్డేట్ అయ్యేలా చూసుకోవాలని కేంద్ర ప్రభుత్వం సూచించింది. పీఎం-జేఏవై  ద్వారా ఆరోగ్య బీమా పథకం, పీఎం-జీవన్ జ్యోతి బీమా యోజన ద్వారా జీవిత & వికలాంగ బీమా, పీఎం-సురక్ష బీమా యోజన, పీఎం-శ్రమ్ యోగి మంధన్ యోజన ద్వారా 60 సంవత్సరాల తర్వాత జీవితకాల పింఛను అందేలా చూసుకోవాలని; నిరుద్యోగం, అనారోగ్యం, అంటువ్యాధులు, ప్రకృతి వైపరీత్యాల సమయంలో బీవోసీ కార్మికుల సంక్షేమం కోసం సెస్ నిధుల ద్వారా జీవనాధార భత్యం కల్పించాలని సూచించడం జరిగింది.
కేంద్ర కార్మిక, ఉపాధి కల్పన శాఖ సహాయ మంత్రి శ్రీ రామేశ్వర్ తెలి ఇవాళ రాజ్యసభలో లిఖితపూర్వక సమాధానం రూపంలో ఈ సమాచారాన్ని తెలిపారు.
యువజన వ్యవహారాలు, క్రీడల మంత్రిత్వ శాఖ
ఖేలో ఇండియా రాష్ట్ర స్థాయి నైపుణ్య కేంద్రాలుగా అభివృద్ధి చేయడానికి మరో ఏడు రాష్ట్రాలు మరియు రెండు కేంద్రపాలిత ప్రాంతాలలోని క్రీడా సౌకర్యాలను ఎంపిక చేయడం జరిగింది
ఖేలో ఇండియా పథకం కింద మొత్తం తొమ్మిది రాష్ట్రాలు, కేంద్రపాలిత ప్రాంతాలలోని కేంద్రాలను ఖేలో ఇండియా రాష్ట్ర స్థాయి నైపుణ్య కేంద్రాలు  గా కేంద్ర క్రీడా మంత్రిత్వ శాఖ అభివృద్ధి చేసింది. ఆ రాష్ట్రాలు మరియు కేంద్ర పాలిత ప్రాంతాల్లో ఆంధ్రప్రదేశ్, ఛత్తీస్ గఢ్, చండీగఢ్, గోవా, హర్యానా, హిమాచల్ ప్రదేశ్, పుదుచ్చేరి, త్రిపుర, జమ్మూ-కశ్మీర్ ఉన్నాయి.
కేంద్ర యువజన వ్యవహారాలు, క్రీడల శాఖ మంత్రి శ్రీ కిరణ్ రిజిజు, ఈ నిర్ణయం గురించి మాట్లాడుతూ, "ఒకవైపు క్షేత్ర స్థాయి మౌలిక సదుపాయాలను అభివృద్ధి చేస్తూ, మరోవైపు క్రీడా నైపుణ్యం కోసం సౌకర్యాలను కల్పించే, ద్విముఖ విధానాన్ని ప్రభుత్వం అమలుచేస్తోంది. కె.ఐ.ఎస్.సి.ఈ. లలో ప్రపంచ స్థాయి సౌకర్యాలతో, భారతదేశం యొక్క ఒలింపిక్ కలలను మరింత పెంచడానికి దేశవ్యాప్తంగా ఉన్న ఉత్తమ క్రీడా ప్రతిభకు శిక్షణ ఇవ్వడం జరుగుతుంది." అని వివరించారు.
గత ప్రదర్శనలు, మౌలిక సదుపాయాల నాణ్యత, నిర్వహణ మరియు క్రీడా సంస్కృతి మొదలైన వాటి ఆధారంగా, ఈ కేంద్రాలను ఎంపిక చేయడం జరిగింది. ఈ ఏడాది ప్రారంభంలో, మొత్తం 14 కేంద్రాలను, కె.ఐ.ఎస్.సి.ఈ. లుగా అభివృద్ధి చేయాలని మంత్రిత్వ శాఖ గుర్తించింది.
క్రీడా పరికరాలు, అధిక పనితీరు గల మేనేజర్లు, శిక్షకులు, క్రీడా శాస్త్రవేత్తలు, సాంకేతిక సహకారం మొదలైన వాటిలో ఉన్న అంతరాలను తగ్గించే రూపంలో ఈ కేంద్రాలకు సహాయం అందించబడుతుంది.
ప్రతి రాష్ట్ర మరియు కేంద్రపాలిత ప్రాంతాలచే ఈ క్రీడా సౌకర్యాలు ఎంపిక చేయబడ్డాయి. వారితో లేదా వారి ఏజెన్సీలతో లేదా ప్రపంచ స్థాయి క్రీడా సౌకర్యాలుగా అభివృద్ధి చేయగల ఏదైనా అర్హత కలిగిన ఏజెన్సీలతో అందుబాటులో ఉన్న ఉత్తమ క్రీడా మౌలిక సదుపాయాలను గుర్తించవలసిందిగా కోరడం జరిగింది.
తాజాగా గుర్తించిన కె.ఐ.ఎస్.సి.ఈ. లు :
ఆంధ్రప్రదేశ్ – డాక్టర్ వై.ఎస్.ఆర్. క్రీడా పాఠశాల, వై.ఎస్.ఆర్. జిల్లా, కడప;
చండీగఢ్ - హాకీ స్టేడియం, సెక్టార్ - 42;
ఛత్తీస్ గఢ్ - రాష్ట్ర క్రీడా శిక్షణా కేంద్రం, బిలాస్పూర్;
గోవా - ఎస్.ఏ.జి. క్రీడా ప్రాంగణం, కంపల్, పనాజీ;
హర్యానా - మోతీలాల్ నెహ్రూ క్రీడా పాఠశాల, రాయ్, సోనిపట్;
హిమాచల్ ప్రదేశ్ - ఇండోర్ స్టేడియం లుహ్ను క్రీడా ప్రాంగణం, బిలాస్పూర్;
పుదుచ్చేరి – రాజీవ్ గాంధీ క్రీడా పాఠశాల, ఉప్పళ్ళం;
త్రిపుర - దశరథ్ దేవ్ రాష్ట్ర క్రీడా ప్రాంగణం, బాదర్ ఘాట్, అగర్తలా;
జమ్మూ-కశ్మీర్ - i) ఎమ్.ఏ. స్టేడియం, ఫెన్సింగ్ అకాడమీ, జమ్మూ
ii) జె & కె స్పోర్ట్స్ కౌన్సిల్ వాటర్ స్పోర్ట్స్ అకాడమీ, శ్రీనగర్
ప్రస్తుతం కె.ఐ.ఎస్.సి.ఈ. లతో ఉన్న రాష్ట్రాలు / కేంద్ర పాలిత ప్రాంతాలు :
రాష్ట్రాలు: -
అస్సాం, మహారాష్ట్ర, మధ్య ప్రదేశ్, మేఘాలయ, సిక్కిం, కర్ణాటక, ఒడిశా, కేరళ, తెలంగాణ, అరుణాచల్ ప్రదేశ్, మణిపూర్, మిజోరం, నాగాలాండ్, ఆంధ్రప్రదేశ్, ఛత్తీస్ గఢ్, చండీఘర్, గోవా, హర్యానా, హిమాచల్ ప్రదేశ్, త్రిపుర.
కేంద్ర పాలిత ప్రాంతాలు :-
దాద్రా & నగర్ హవేలీ, డామన్ & డయ్యు, పుదుచ్చేరి, జమ్మూ & కశ్మీర్.
కార్మిక, ఉపాధికల్పన మంత్రిత్వ శాఖ
ఈఎస్ఐసీ కింద ఆరోగ్య సేవలు
ఉద్యోగుల స్టేట్ ఇన్సూరెన్స్  కార్పొరేషన్ ఈఎస్ఐ పథకం యొక్క కవరేజీని విస్తరించాలని నిర్ణయించింది. తద్వారా దేశంలోని అన్ని జిల్లాలకు వైద్య ప్రయోజనంతో ఆరోగ్య సేవలను దశలవారీగా విస్తరించాలని నిర్ణయించింది. వీటితో పాటు ఈఎస్ఐ లబ్ధిదారులకు సేవలను అందించడానికి కొత్త డిస్పెన్సరీలు మరియు ఆసుపత్రులను తెరవడం వంటి చర్యలు కొనసాగుతున్నాయి.
ఈఎస్ఐ పథకాల లబ్ధిదారులే కాకుండా, తక్కువ వినియోగించిన ఈఎస్ఐసి ఆసుపత్రుల ఆరోగ్య సేవలను బీమా చేయని వ్యక్తులకు  అందుబాటులో ఉంచారు.
ఈఎస్ఐ చట్టం, 1948 పరిధిలో ఉన్న కర్మాగారాలు మరియు సంస్థలలో పనిచేసే ఉద్యోగులకు ఈఎస్ఐసీ సౌకర్యాలు ఇవ్వబడుతున్నాయి. నెలకు రూ .21000 / - వరకు వేతనం  ఉద్యోగాలు ఈ పథకానికి అర్హులు. గరిష్ట సంఖ్యలో ఉద్యోగులను ఈఎస్ఐసీ కవరేజ్ పరిధిలోకి తీసుకురావడానికి ఈఎస్ఐసీ ఈ క్రింది చర్యలు తీసుకుంది: -
i.ఈఎస్ఐ పథకం 389 జిల్లాలకు పూర్తిగా విస్తరించబడింది. ఈ పథకం వివిధ కేంద్రాలలో పాక్షికంగా అందుబాటులో ఉంది. ఈ పథకం 186 జిల్లాలకు కూడా విస్తరించబడింది. ఇక్కడ జిల్లా ప్రధాన కార్యాలయాలు మరియు ప్రముఖ పారిశ్రామిక కేంద్రాలలో అందుబాటులో ఉంది. ఫలితంగా, ఈఎస్ఐ పథకం అమలు 2015-16లో 393 జిల్లాల్లో ఉండగా ప్రస్తుతం 575 జిల్లాలకు విస్తరించింది.
ii. ఈఎస్ఐ చట్టం పరిధిలోకి రాని కర్మాగారాలు మరియు సంస్థల కవరేజ్ కోసం ఎప్పటికప్పుడు సర్వే డ్రైవ్ నిర్వహిస్తున్నారు.
iii. కర్మాగారాలు మరియు సంస్థలు లేదా ఉద్యోగుల కవరేజీకి సంబంధించి కార్మికులు, ట్రేడ్ యూనియన్లు మొదలైన వాటి నుండి ఏదైనా ఫిర్యాదు అందిన తరువాత ఈఎస్ఐ చట్టం, 1948 లో రూపొందించిన నిబంధనల ప్రకారం చర్యలు తీసుకుంటున్నారు.
ఈ సమాచారాన్ని కార్మిక, ఉపాధి శాఖ మంత్రి శ్రీ సంతోష్ కుమార్ గంగ్వార్ ఈ రోజు లోక్సభలో లిఖితపూర్వక సమాధానంలో ఇచ్చారు.
ఆర్థిక మంత్రిత్వ శాఖ
కోవిడ్ -19 మహమ్మారికి వ్యతిరేకంగా పోరాడుతున్న ప్రజలకు ఉపశమనం కలిగించడానికి రాష్ట్రాలు, ఆసుపత్రులు, ఆక్సిజన్, వ్యాక్సిన్ల సరఫరాదారుల మధ్య సజావుగా సమన్వయం కోసం ప్రభుత్వం కృషి చేస్తోందని ఆర్థిక మంత్రి శ్రీమతి నిర్మల సీతారామన్ చెప్పారు.
కొరోనా వైరస్ బారిన పడిన ప్రజలకు ఆక్సిజన్, వ్యాక్సిన్లు, వాటి లాజిస్టిక్స్ అందించడం ఒక భరోసాగా నిలవడం ముఖ్యం. ఇటీవల దేశవ్యాప్తంగా కోవిడ్ -19 మహమ్మారి కేసులు పెరుగుతున్న పరిస్థితుల్లో ఈ విషయాన్ని కేంద్ర ఆర్థిక, కార్పొరేట్ వ్యవహారాల మంత్రి శ్రీమతి శ్రీమతి తెలిపారు. ఇక్కడ పిహెచ్డి ఛాంబర్ ఆఫ్ కామర్స్ అండ్ ఇండస్ట్రీ నిర్వహించిన వర్చువల్ సెషన్లో నిర్మల సీతారామన్ మాట్లాడారు.
దేశంలో డిమాండ్ మరియు సరఫరాకు అనుగుణంగా రాష్ట్రాలు, ఆసుపత్రులు, ఆక్సిజన్, వ్యాక్సిన్ల సరఫరాదారుల మధ్య మెరుగైన సమన్వయం కోసం ప్రభుత్వం పరిస్థితిని క్రమం తప్పకుండా సమీక్షిస్తుందని, పర్యవేక్షిస్తుందని శ్రీమతి నిర్మల సీతారామన్ పేర్కొన్నారు. ప్రధానమంత్రి స్వయంగా ప్రముఖ వైద్యులు, టీకా తయారీదారులతో పరిస్థితిని పర్యవేక్షిస్తున్నారు. అంతర్జాతీయ సంస్థలచే ధృవీకరించబడిన వ్యాక్సిన్ల దిగుమతి భారతదేశంలో అనుమతించడం జరిగింది. 2021 మే 1 నుండి 18 సంవత్సరాల మరియు అంతకంటే ఎక్కువ వయస్సు ఉన్నవారికి కరోనా వాక్సిన్ ఇస్తున్నామని ఆమె తెలిపారు.
రెమెడెసివిర్ అనే ఔషధానికి సంబంధించి కస్టమ్ డ్యూటీ మాఫీ చేయడం జరిగిందని, రెమ్డెసివిర్ ఇంజెక్షన్ అవసరాన్ని పరిగణనలోకి తీసుకుని ఎగుమతి కోసం కొంత పరిమాణాన్ని దేశంలో ఉపయోగం కోసం తిరిగి ఉంచామని శ్రీమతి నిర్మల సీతారామన్ చెప్పారు.
ఈ ప్రకటనలు ఇంజెక్షన్ లభ్యతను పెంచుతాయని ఆర్థిక మంత్రి చెప్పారు. ప్రస్తుత పరిస్థితిని పరిష్కరించడానికి మైక్రో కంటైన్మెంట్ జోన్ ద్వారా ముందుకు సాగాలని, తద్వారా జీవనోపాధిని కాపాడుకోవచ్చని శ్రీమతి నిర్మల సీతారామన్ అన్నారు.
పిహెచ్డి ఛాంబర్ ఆఫ్ కామర్స్ అండ్ ఇండస్ట్రీ ప్రెసిడెంట్ సంజయ్ అగర్వాల్ మాట్లాడుతూ, గత ఏడాది కేంద్ర ప్రభుత్వం వేగంగా పనిచేసిందని, వివిధ కార్పొరేట్ చట్టాల ప్రకారం సమ్మతి కోసం కాలపరిమితులను పొడిగించిందని, ఈ ఏడాది కూడా అదే చర్యలు మరియు సహాయక చర్యలు అవసరమని చెప్పారు. పిహెచ్డి ఛాంబర్స్ ఆఫ్ కామర్స్ అండ్ ఇండస్ట్రీ నుండి స్వీకరించబడిన విలువైన సమాచారాన్ని దేశ పారిశ్రామిక, ఆర్ధిక వృద్ధికి దోహదపడేలా తగు చర్యలు తీసుకుంటామని మంత్రి హామీ ఇచ్చారు. సీనియర్ మేనేజింగ్ కమిటీ సభ్యులు, పరిశ్రమల సభ్యులు కూడా కేంద్ర ఆర్థిక మంత్రితో వర్చువల్ ఇంటరాక్టివ్ సెషన్లో పాల్గొన్నారు.
ప్రధాన మంత్రి కార్యాలయం
తాజికిస్తాన్లోని దుశాంబె లో జరుగనున్న ఎస్ సిఒ కౌన్సిల్ దేశాధినేత ల మండలి 21వసమావేశం
ఎస్ సిఒ కౌన్సిల్ దేశాధినేత ల మండలి 21వ సమావేశం ఈ నెల 17న దుశాంబె లో హైబ్రిడ్ ఫార్మేట్ లో జరుగనుంది. ఈ సమావేశాని కి తాజికిస్తాన్ అధ్యక్షుడు మాన్య శ్రీ ఇమోమలీ రహమోన్ అధ్యక్షత వహిస్తారు. ప్రధాన మంత్రి శ్రీ నరేంద్ర మోదీ భారతదేశం ప్రతినిధి వర్గాని కి నాయకత్వం వహించి, ఈ శిఖర సమ్మేళనం తాలూకు సర్వ సభ్య సమావేశాన్ని ఉద్దేశించి ఒక వీడియో లింక్ ద్వారా ప్రసంగించనున్నారు. విదేశీ వ్యవహారాల శాఖ మంత్రి డాక్టర్ ఎస్. జయ్ శంకర్ దుశాంబె లో భారతదేశాని కి ప్రాతినిధ్యం వహిస్తారు.
ఎస్ సిఒ సభ్యత్వ దేశాల నేత లు, పరిశీలక దేశాలు, ఎస్ సిఒ సెక్రటరి జనరల్, ఎస్ సిఒ రీజినల్ యాంటి-టెరరిస్ట్ స్ట్రక్చర్  ఎగ్జిక్యూటివ్ డైరెక్టర్, తుర్క్ మెనిస్తాన్ అధ్యక్షుడు లతో పాటు సమావేశాని కి హాజరు కావలసింది గా ఆహ్వానాల ను అందుకొన్న ఇతర అతిథులు ఎస్ సిఒ సమిట్ కు హాజరు కానున్నారు.
ఇది ఒక హైబ్రిడ్ ఫార్మేట్ లో జరుగుతున్న ఎస్ సిఒ ఒకటో శిఖర సమ్మేళనం. అలాగే ఇది భారతదేశం ఎస్ సిఒ లో ఒక పూర్తి స్థాయి సభ్యత్వ దేశం గా పాలుపంచుకోనున్న నాలుగో శిఖర సమ్మేళనం కూడా. సంస్థ తన 20వ వార్షికోత్సవాన్ని జరుపుకొంటున్న సందర్భం కూడా ఈ సంవత్సరమే కావడం వల్ల ఈ శిఖర సమ్మేళనం ఇంకాస్త ప్రాముఖ్యాన్ని సంతరించుకొంది. గడచిన రెండు దశాబ్దాలకు పైగా సంస్థ కార్యకలాపాల ను గురించి నేత లు ఈ శిఖర సమ్మేళనం లో సమీక్షించనున్నారు. వారు భవిష్యత్తు లో సహకారానికి ఉన్న అవకాశాల ను గురించి సైతం చర్చించే అవకాశం ఉన్నది. ప్రాంతీయ ప్రాముఖ్యం కలిగిన అంశాలు, అంతర్జాతీయ ప్రాముఖ్యం కలిగినటువంటి సమయోచిత అంశాలు కూడా చర్చ కు వచ్చే వీలు ఉంది.
రక్షణ మంత్రిత్వ శాఖ
గ్రూప్ క్యాప్టెన్ పెర్మిందర్ ఆంటిల్  ఫ్లైయింగ్ పైలట్కు రాష్ట్రపతి శౌర్య చక్ర
గ్రూప్ కెప్టెన్ పెర్మిందర్ ఆంటిల్ , ఫ్లయింగ్ , జనవరి 2020 నుండి ఎస్యు -30 ఎంకేఐ స్క్వాడ్రన్కు కమాండింగ్ ఆఫీసర్గా విధులు నిర్వహిస్తున్నారు. పెర్మిందర్ ఆంటిల్
21 సెప్టెంబర్ 2020న ఎస్యు-30 ఎయిర్క్రాఫ్ట్ ముందు కాక్పిట్ నుండి సోర్టీ నిర్వహిస్తున్న సమయంలో రేఖాంశ మరియు పార్శ్వ విమానాలలో అనూహ్యమైన, అనియంత్రిత డోలయానాలు ఎదురుకావడాన్ని గమనించాడు. గురుత్వాకర్షణ శక్తులు వేగంగా +9G నుండి -1.5G వరకు మారుతూ రావడం జరిగింది. విమానం అనియంత్రిత బ్యాంకింగ్తో పాటు ఎడమ, ఇతర నియంత్రణ వైఫల్యాలకు సంబంధించిన సూచనలు జారీ చేసింది. అత్యధికమైన 'జీ' పరిస్థితుల కారణంగా ఎదురైన 'బ్లాక్-అవుట్' పరిస్థితుల్ని అధిగమించి అతను విమాన డోలయానాలను వ్యక్తిగతంగానే తగ్గించాడు. ఆయుధ వ్యవస్థ ఆపరేటర్ యొక్క భద్రతను కూడా తనిఖీ చేశాడు.
అతను ప్రాధాన్యత పునరుద్ధరణను ప్రారంభించినప్పుడు.. విమానం మరోసారి అనూహ్యమైన విఫరీమైన డోలయానాలను ఎదుర్కొంది. విమానం నియంత్రణకు పైలట్ నియంత్రణ కాలమ్పై పెద్ద మొత్తంలో ఒత్తిళ్లు అవసరమయ్యాయి. ఇలాంటి క్లిష్ట పరిస్థితులలో అధికారి తన ఉన్నత వ్యవస్థల పరిజ్ఞానాన్ని వర్తింపజేసి స్వయంగా కొన్ని అసాధారణమైన పునరుద్ధరణ చర్యలను ఎంచుకున్నారు. అత్యంత దుర్లభమైన ఈ ప్రాణాంతక పరిస్థితులలో, పైలట్ తన ప్రశాంతతను కాపాడుకున్నాడు. ఆదర్శప్రాయమైన ధైర్యాన్ని ప్రదర్శించాడు. సమయస్ఫూర్తితో తన మనస్సు యొక్క ఉనికిని కాపాడుకున్నాడు. అత్యున్నత పైలటింగ్ నైపుణ్యాన్ని ప్రదర్శించి విమానం కుప్పకూలకుండా జాగ్రత్తలు వహించాడు. ఫలితంగా వందల కోట్ల రూపాయల విలువైన జాతీయ సంపదకు భద్రతను నిర్ధారించారు. దీనికి తోడు విమాన ప్రమాదం వల్ల కలిగే ప్రాణ మరియు ఆస్తి నష్టాన్ని నివారించగలిగాడు. అసాధారణమైన ధైర్యంతో గ్రూప్ కెప్టెన్ పెర్మిందర్ ఆంటిల్ కనబరిచిన వృత్తిపరమైన ఎంతో ఆదర్శప్రాయమైన ప్రమాణాలు మరియు ఏరోస్పేస్ భద్రతకు అందించిన సహకారానికి గాను ఆయనకు శౌర్య చక్ర లభించింది.
ప్రధాన మంత్రి కార్యాలయం
విశ్వకర్మ జయంతిసందర్భం లో భగవాన్ విశ్వకర్మ కు ప్రణామాన్ని ఆచరించిన ప్రధాన మంత్రి
విశ్వకర్మ జయంతి సందర్భం లో భగవాన్ విశ్వకర్మ కు ప్రధాన మంత్రి శ్రీ నరేంద్ర మోదీ ప్రణామాన్ని ఆచరించారు.
ప్రధాన మంత్రి ఎక్స్ మాధ్యం లో -
‘‘భగవాన్ విశ్వకర్మ కు ప్రణామం. ఆయన యొక్క ఆశీర్వాదాలు మనకందరి కి సమర్పణ భావం తోను మరియు ప్రావీణ్యం తోను నూతన ఆవిష్కరణల ను సాధించేందుకు మరియు ప్రపంచాన్ని తీర్చిదిద్దేందుకు ప్రేరణ ను అందించు గాక.’’ అని ఒక పోస్ట్ లో పేర్కొన్నారు.
మంత్రిమండలి
కేంద్ర ప్రభుత్వ రంగ ఔషధ సంస్థ  ల మూసివేత/వ్యూహాత్మక పెట్టుబడుల తుది ఉపసంహరణదాకా ఇప్పటి షరతులు-నిబంధనలతోనే ప్రస్తుత ఔషధ కొనుగోలు విధానాని  కి కేంద్ర మంత్రిమండలి ఆమోదం; ఈ 103 మందుల జాబితా లో ఆల్కహాలిక్ ఆధారిత క్రిమినాశక  ఉత్పత్తి జోడింపు
కేంద్ర ప్రభుత్వ రంగ ఔషధ సంస్థ  ల మూసివేత/వ్యూహాత్మక పెట్టుబడుల తుది ఉపసంహరణదాకా ప్రస్తుత ఔషధ కొనుగోలు విధానం  కొనసాగింపు/నవీకరణకు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఈ రోజు న ఆమోదం తెలిపింది.
ప్రధాన ప్రభావం:
ఈ విధానం కొనసాగింపు/నవీకరణవల్ల కేంద్ర ప్రభుత్వరంగ ఔషధ సంస్థ లు ప్రస్తుత సదుపాయాలను గరిష్ఠం గా వినియోగించుకునే వీలు కలుగుతుంది. ఆ మేరకు తమ ఉద్యోగుల కు వేతనాల చెల్లించగలిగేలా రాబడులు పెంచుకోవడాని కి అవకాశం లభిస్తుంది. అలాగే విలువైన, అధునాతన యంత్ర సామగ్రి ని పని చేసే స్థితి లో ఉంచడానికి వీలుంటుంది. దీనివల్ల కేంద్ర ప్రభుత్వరంగ సంస్థల మూసివేత/పెట్టుబడుల ఉపసంహరణ వేళ వాటిని విక్రయించినపుడు అత్యున్నత ధర లభించే అవకాశం ఉంటుంది.
నేపథ్యం:
కేంద్ర ప్రభుత్వరంగ, వాటి అనుబంధ సంస్థలు తయారు చేసే ఔషధాల లో 103 మందుల కొనుగోలు కోసం ఐదేళ్ల కాలానికిగాను ‘ఔషధ కొనుగోలు విధానా’ నికి కేంద్ర మంత్రిమండలి 30.10.2013న ఆమోదం తెలిపింది. కేంద్ర/రాష్ట్ర ప్రభుత్వాల్లోని వివిధ విభాగాలు, ఇతర ప్రభుత్వరంగ సంస్థలు చేపట్టే మందుల కొనుగోళ్ల కు ఈ విధానం వర్తిస్తుంది. సదరు మందుల ధరల ను జాతీయ ఔషధ ధరల ప్రాధికార సంస్థ  నిర్ణయిస్తుంది. కాగా, ఆయా కొనుగోలు సంస్థలు తాము నిర్దేశించుకున్న ఉత్తమ తయారీ పద్ధతుల  ఆధారం గా ‘డ్రగ్స్ అండ్ కాస్మెటిక్ రూల్స్’ లోని షెడ్యూల్ ‘ఎమ్’ కింద కేంద్ర ప్రభుత్వరంగ ఔషధ సంస్థలు, వాటి అనుబంధ సంస్థల నుంచి మందులు కొనుగోలు చేస్తాయి. ఈ నేపథ్యం లో సదరు ఔషధ కొనుగోలు విధానాని కి 09.12.2018తో కాలం చెల్లింది.
ఈ పరిస్థితుల నడుమ ఇండియన్ డ్రగ్స్ అండ్ ఫార్మాస్యూటికల్స్ లిమిటెడ్ , రాజస్థాన్ డ్రగ్స్ అండ్ ఫార్మస్యూటికల్స్ లిమిటెడ్  సంస్థల మూసివేతకు కేంద్ర మంత్రిమండలి 28.12.2016న నిర్ణయించింది. అలాగే హిందూస్థాన్ యాంటీబయాటిక్స్ లిమిటెడ్ , బెంగాల్ కెమికల్స్ అండ్ ఫార్మస్యూటికల్స్ లిమిటెడ్  సంస్థల కు చెందిన మిగులు భూముల ను ప్రభుత్వ సంస్థల కు అమ్మి, తద్వారా లభించే వనరుల తో వాటి రుణ బాధ్యతలు తీర్చి, ఆ సంస్థల వ్యూహాత్మక విక్రయం చేపట్టాలని తీర్మానించింది. అనంతరం 17.07.2019నాటి మంత్రిమండలి సమావేశం ఈ నిర్ణయాన్ని సవరించి, 14.06.2018 నాటి ప్రభుత్వరంగ పరిశ్రమల శాఖ సవరించిన మార్గదర్శకాల ప్రకారం మిగులు భూముల ను విక్రయించేందుకు అనుమతించింది. మరోవైపు కేంద్ర ప్రభుత్వ రంగం లోని అయిదో ఔషధ సంస్థ- కర్ణాటక యాంటీబయాటిక్స్ అండ్ ఫార్మస్యూటికల్స్ లిమిటెడ్  నుంచి 100 శాతం ప్రభుత్వ వాటా పెట్టుబడి ఉపసంహరణకు 01.11.2017న మంత్రిమండలి ఆర్థిక వ్యవహారాల సంఘం  నిర్ణయించింది. ఈ నేపథ్యం లో కేంద్ర ప్రభుత్వ రంగ ఔషధ సంస్థల తుది మూసివేత/విక్రయం దాకా ఔషధ కొనుగోలు విధానం కొనసాగింపునకు తాజాగా కేంద్ర మంత్రిమండలి ప్రతిపాదించింది.(Visitor Counter : 180
మానవ వనరుల అభివృద్ధి మంత్రిత్వ శాఖ
అగ్నిపథ్ పథకానికి నేషనల్ ఇనిస్టిట్యూట్ అఫ్ ఓపెన్ స్కూలింగ్  ద్వారా పాఠశాల విద్యా, అక్షరాస్యత విభాగం మద్దతు
రక్షణ మంత్రిత్వ శాఖ "అగ్నిపథ్" పథకాన్ని ఆవిష్కరించింది, ఇది సైనికులు, ఎయిర్మెన్, నావికులను నమోదు చేసుకోవడానికి దేశ వ్యాప్తంగా మెరిట్ ఆధారిత రిక్రూట్మెంట్ పథకం. ఇది సాయుధ దళాలకు నవ యువతరాన్ని అందించే పరివర్తన చొరవ. ఈ పథకం కింద, యువకులు "అగ్నివీర్" గా సాయుధ దళాలలో పనిచేసే అవకాశం కల్పిస్తారు. శిక్షణా కాలంతో సహా 4 సంవత్సరాల పాటు సాయుధ దళాల రెగ్యులర్ కేడర్లో సేవ చేయడానికి యువతకు ఇది అవకాశం కల్పిస్తుంది. 17.5 నుండి 21 సంవత్సరాల మధ్య వయసు గల వారిని అగ్నివీర్లుగా నియమిస్తారు. 10వ/12వ తరగతి ఉత్తీర్ణులైన అభ్యర్థులు రిక్రూట్మెంట్ ప్రక్రియ కోసం దరఖాస్తు చేసుకోవచ్చు.
పౌర సమాజంలో సైనిక తత్వంతో శక్తివంతమైన రక్షణ దళం, క్రమశిక్షణ కలిగిన నైపుణ్యం కలిగిన యువతను అభివృద్ధి చేయడానికి యువకులు, మహిళలను సాయుధ దళాలలోకి చేర్చడానికి కేంద్ర ప్రభుత్వ ఈ చొరవను పాఠశాల విద్య, అక్షరాస్యత విభాగం, విద్యా మంత్రిత్వ శాఖ స్వాగతించింది.
ఈ చొరవకు మద్దతు ఇవ్వడానికి, పాఠశాల విద్యా, అక్షరాస్యత శాఖ దాని స్వయంప్రతిపత్త సంస్థ, నేషనల్ ఇన్స్టిట్యూట్ ఆఫ్ ఓపెన్ స్కూల్ ద్వారా, 10వ తరగతి ఉత్తీర్ణులైన అగ్నివీరులు తమ విద్యను కొనసాగించడానికి, 12వ తరగతి ఉత్తీర్ణత సర్టిఫికెట్ పొందేందుకు వీలుగా రక్షణ ఖ శాఖ అధికారులతో సంప్రదించి ఒక కస్టమైజ్ చేసిన కోర్సులను అభివృద్ధి చేయడం ద్వారా ప్రత్యేక కార్యక్రమాన్ని ఏర్పాటు చేస్తోంది. ఈ సర్టిఫికేట్ మొత్తం దేశంలో ఉపాధి, ఉన్నత విద్య ప్రయోజనాల కోసం గుర్తింపు పొందినదై ఉంటుంది. ఇది అగ్నివీరులకు తగిన విద్యార్హత, తరువాత జీవితంలో సమాజం కోసం ఒక యోగ్యుడిగా, ఫలితాలను సాధించే వ్యక్తిగా నైపుణ్యాలను పొందేందుకు ప్రయోజనం చేకూరుస్తుంది. ఎన్ఐఓఎస్ ఈ ప్రత్యేక కార్యక్రమం నమోదు, కోర్సుల అభివృద్ధి, విద్యార్థుల మద్దతు, స్వీయ-అభ్యాస సామగ్రిని అందించడం, అధ్యయన కేంద్రాల గుర్తింపు, వ్యక్తిగత సంప్రదింపు కార్యక్రమం, మూల్యాంకనం, ధృవీకరణను సులభతరం చేస్తుంది. ఎన్ఐఓఎస్ ఓపెన్ స్కూలింగ్ సిస్టమ్, ఇది అత్యంత యూజర్ ఫ్రెండ్లీ, అందరికీ ఎక్కడి నుండైనా అందుబాటులో ఉంటుంది, ఎప్పుడైనా అగ్నిపథ్ పథకంలోని అగ్నివీరులందరికీ దాని తలుపులు తెరిచే ఉంటుంది.
.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్-19 వల్ల అంతరాయం లేకుండా ఐఏఎస్ అధికారుల శిక్షణ కార్యక్రమాలను ఆన్ లైన్ ద్వారా కొనసాగిస్తున్న లాల్ బహదూర్ శాస్త్రి జాతీయ పరిపాలన అకాడమీ ని ప్రశంసించిన ఎంఓఎస్  డాక్టర్ జితేంద్ర సింగ్
కేంద్ర ఈశాన్య ప్రాంత అభివృద్ధి శాఖ , పీఎంఓ, సిబ్బంది, ప్రజా సమస్యలు, పింఛన్లు, అణు ఇంధన, అంతరిక్ష వ్యవహారాల శాఖ సహాయ మంత్రి డాక్టర్ జితేంద్ర సింగ్ ఈ రోజు నిర్వహించిన వీడియో కాన్ఫరెన్స్ లో కోవిడ్-19 సంబంధిత అంశాలు లాల్ బహదూర్ శాస్త్రి జాతీయ పరిపాలన అకాడమీ లో అమలవుతున్న తీరుపై విస్తృతంగా చర్చించారు. ఐఏఎస్ అధికారుల మొదటి దశ శిక్షణతో పాటు అకాడమీకి సంబంధించిన విధుల నిర్వహణకు ఎస్ఓపి లు ఏ విధంగా రుపొందాయో అధికారులు కేంద్ర మంత్రి కి వివరించారు. వారి గదుల నుండే యాక్సిస్ అయ్యేలా తరగతులు ఆన్ లైన్ లో నిర్వహిస్తున్నారు. ఆహారాన్ని వారి గదులకు వెళ్లి అందజేస్తున్నారు. శుభ్రత మాత్రం శిక్షణార్థులు తమకు తాముగా చూసుకుంటున్నారు. చలనచిత్రాలు, ఆన్ లైన్ చర్చలు, అసైన్మెంట్లు ద్వారా కోవిడ్-19 సంబంధిత వివరాలను సమర్పించడం జరిగింది.
అకాడమీ ప్రస్తుత పరిస్థితుల్లో విపత్తు నిర్వహణలో ఉత్తమ అభ్యాసాలు డాక్యుమెంటేషన్ చేయడంలో చేపడుతున్న చర్యలు, మొదటి దశ శిక్షణ సమీక్ష, తాజా పరిస్థితులకు అనుగుణంగా ఐటీ సదుపాయాలను మెరుగుపరుచుకోవడం వంటి వివరాలను ఎల్బిఎస్ఎన్ఏఏ డైరెక్టర్ కేంద్ర మంత్రికి వివరించారు. జాతీయ విపత్తులను ఎదుర్కొనే చర్యలకు సివిల్ సర్వీసెస్ సంఘం సహకారం అందించడం, స్థానిక సామజిక వర్గాలకు సేవలు అందించడం వాటిని చర్యలను కూడా చేపట్టినట్టు అకాడమీ డైరెక్టర్ వివరించారు.
టెక్నాలజీ, లెర్నింగ్ మేనేజ్మెంట్ సిస్టమ్ వినూత్న ఉపయోగం ద్వారా అకాడమీ తన శిక్షణను పునరావిష్కరణ చేసింది. ఆఫీసర్ ట్రైనీలచే అన్ని ఇన్పుట్లు అసైన్మెంట్లు తమ సొంత జ్ఞాన్ పోర్టల్ ద్వారా నిర్వహిస్తున్నారు.
డాక్టర్ జితేంద్ర సింగ్ అకాడమీ తీసుకున్న చర్యలను ప్రశంసించారు, సంక్షోభాన్ని తగ్గించడానికి ఇలాంటి మరెన్నో వినూత్న ప్రయత్నాలు జరగాలని ఆశాభావం వ్యక్తం చేశారు.
<><><><><>
(Visitor Counter : 104
సూక్ష్మ, లఘు, మధ్య తరహా సంస్థల మంత్రిత్వ శాఖష్
సేవా రంగానికి పరపతి లంకెతో పెట్టుబడి రాయితీ ప్రత్యేక పథకాన్ని ప్రారంభించిన కేంద్ర ఎంఎస్ఎంఇ మంత్రి నారాయణ్ రాణె
ఎంఎస్ఎంఇ ఈశాన్య ప్రాంత సమావేశంలో సేవారంగానికి పరపతి లంకెతో పెట్టుబడి రాయితీ  ప్రత్యేక పథకాన్ని కేంద్ర ఎంఎస్ఎంఇ మంత్రి నారాయణ్ రాణె శుక్రవారం గువాహతిలో ఎంఎస్ఎంఇ మంత్రిత్వ శాఖ సీనియర్ అధికారుల సమక్షంలో ప్రారంభించారు. సేవారంగంలో సాంకేతికకు సంబంధించిన అవసరాలను నెరవేర్చేందుకు ఈ పథకం ఉపయోగపడడమే కాక ప్లాంట్ & యంత్రాలను, సర్వీస్ పరికరాలను వ్యవస్థాగత రుణం ద్వారా పొందిన ఎస్ సి, ఎస్టి ఎంఎస్ఇలకు 25% పెట్టుబడి రాయితీ కల్పిస్తారు. ఇందులో సాంకేతికత ఆధునికీకరణపై నిర్ధిష్ట రంగమంటూ నిబంధనలు ఉండవు.
ఈశాన్య ప్రాంతానికి చెందిన ఎస్సి/ ఎస్టి వాణిజ్యవేత్తలను సత్కరిస్తూ, ఉపాధి కోసం నిరీక్షించేవారిగా కాక ఉపాధికల్పించే వ్యాపారవేత్తలుగా యువత తయారు కావాలని రాణె విజ్ఞప్తి చేశారు. వారు విజయవంతమైన వ్యాపారవేత్తలుగా అయ్యే ప్రయాణంలో ఎంఎస్ఎంఇ మంత్రిత్వ శాఖ సాధ్యమైనంతగా తోడ్పడుతుంని యువతకు రాణె హామీ ఇచ్చారు. ఎంఎస్ఎంఇ రంగ కలుపుకుపోయే వృద్ధి అనేది ఈశాన్య ప్రాంత తోడ్పాటుతోనే పూర్తవుతుందని ఉద్ఘాటించారు. ముఖ్యంగా, సమాజంలోని అణగారిన వర్గాల కోసం భా రత ప్రభుత్వ అనుకూల విధానాలు, ఎంఎస్ఎంఇ మంత్రిత్వ శాఖ అమలు చేసే భిన్న పథకాలు/ కార్యక్రమాలు, ఈ ప్రాంతం తన పూర్తి సామర్ధ్యాన్ని సాధించేందుకు తోడ్పడుతున్నాయని చెప్పారు.
ఎన్ఎస్ఐసి శిక్షణా కేంద్రం, గువాహతి నుంచి విజయవంతంగా విద్య పూర్తి చేసుకున్న ట్రైనీలకు సర్టిఫికెట్లను అందించడమే కాక, ఎంఎస్ఎంఇ మంత్రిత్వ శాఖ మద్దతుతో ఎగ్జిబిషన్ సెంటర్లో ఎస్సి, ఎస్టి వాణిజ్యవేత్తలు ఏర్పాటు చేసిన స్టాళ్ళను సందర్శించారు. ఇటువంటి కార్యకలాపాలు, ఎంఎస్ఎంఇ వ్యాపారవేత్తలకు, ముఖ్యంగా మహిళలు, ఎస్సీ, ఎస్టీ వ్యాపారవేత్తలు తమ నైపుణ్యాలను/ ఉత్పత్తులను ప్రదర్శించేందుకు అవకాశాన్ని కల్పించడమే కాక వృద్ధికి నూతన మార్గాలను సృష్టించి, స్వయం సమృద్ధం చేస్తాయని అభిప్రాయపడ్డారు.